EkBass/fiwiki-20250220-pages-articles huggingface dataset:
Jaan Soots

Jaan Soots (12. maaliskuuta 1880 – 6. helmikuuta 1942) oli virolainen kenraali ja poliitikko. Hän otti osaa Viron vapaussotaan ja toimi sittemmin esimerkiksi Viron puolustusministerinä. Neuvostoliiton miehitettyä Viron Soots vangittiin ja hän kuoli työleirillä vuonna 1942. ==Elämäkerta== Soots syntyi Helmessä vuonna 1880 ja vuonna 1900 hän liittyi vapaaehtoisena Venäjän keisarikunnan armeijaan. Hän valmistui sotilaskoulusta Vilnasta ja otti sitten osaa vuosina 1904–1905 käytyyn Venäjän–Japanin sotaan. Vuosien 1910 ja 1913 välillä Soots opiskeli puolestaan Nikolain yleisesikunta-akatemiassa Pietarissa. Ensimmäisen maailmansodan aikana hänestä tuli everstiluutnantti. Vuonna 1917 Soots palasi Viroon, jossa hän oli mukana organisoimassa Viron ensimmäistä divisioonaa, jonka johtoon hän päätyi joulukuussa 1918. Soots palveli myös Viron yleisesikunnan päällikkönä ja otti osaa sodan päättäneisiin Tarton rauhanneuvotteluihin Neuvosto-Venäjän kanssa. Sodan jälkeen Soots alkoi toimia Konstantin Pätsin Maaliit-puolueessa ja hänet valittiinkin puolueen edustajana riigikoguun, jossa hän säilytti paikkansa seuraavat neljä kautta. Soots oli myös puolustusministerinä vuodesta 1921 vuoteen 1927 lyhyttä taukoa lukuun ottamatta vuonna 1924. Puolustusministerinä hän tuki yhteistyötä Puolan kanssa. Sootsin poliittinen asema heikkeni Pätsin tehtyä vallankaappauksen vuonna 1934. Sittemmin hän oli Tarton kaupunginhallituksessa vuoteen 1939 saakka. Neuvostoliiton miehitettyä Viron Soots pidätettiin 20. syyskuuta 1940. Soots kuoli työleirillä nykyisellä Permin aluepiirissä vuonna 1942. ==Lähteet== Luokka:Maarahva Liitin poliitikot Luokka:Riigikogun jäsenet Luokka:Virolaiset kenraalit Luokka:Viron puolustusministerit Luokka:Virolaiset teloitetut Luokka:Stalinin vainoissa kuolleet Luokka:Vuonna 1880 syntyneet Luokka:Vuonna 1942 kuolleet
Armor King (Tekken)

Armor King on kahden eri fiktiivisen Tekken-hahmon nimi. Armor King I oli mukana ensimmäisestä Tekkenistä lähtien ja Armor King II esiteltiin Tekken 5: Dark Resurrectionissa. == Armor King I == Armor King oli osallistunut The King Of Iron Fist -turnaukseen tasatakseen tilit King -nimisen ammattilaispainijan kanssa, jonka kanssa oli menettänyt toisen silmänsä painikehässä. Armor King kantoi syvää kaunaa tästä ja otti osaa turnaukseen ja toden totta voittikin Kingin. Kaksi vuotta sitten käydyn ”ystävyysottelun” jälkeen kahdelle painijalle oli kehittynyt luja ystävyys-suhde. Ennen neljättä turnausta, Armor Kingin surmasi baaritappelussa australialainen humaltunut Craig Marduk. King maksoi myöhemmin miehen takuut tasatakseen tilit. == Armor King II == Viidennellä turnauksella itseään Armor Kingiksi nimittävä tuntematon henkilö osallistui turnaukseen. Tämä antoi Mardukille kunnon selkäsaunan ja jatkoi pidemmälle. King vakuuttui miehen ilmiömäisestä painitaidoista ja alkoi pikkuhiljaa miettiä, että oliko kyseessä Armor Kingin paluu. Mies vain ei ollut tuntevinaankaan Kingiä. Kingin ja Mardukin ystävystyttyä he halusivat selvittää Armor Kingin todellisen minän, ja miksi hän runteli Kingiä ja Mardukia niin armotta. Loppuvideoissa Armor King saapuu hautausmaalle, jossa Marduk kaivaa Armor Kingin hautaa esiin, mutta Armor King makaa yhä arkussa kuolleena. Armor King (II) saapuu haudalle ja sanoo Mardukille olevansa alkuperäisen veli. Luokka:Tekken-pelisarjan hahmot
Canalone Miramonti

Canalone Miramonti Canalone Miramonti 250px 250px Paikkakunta: Pinzolo, Italia Talviurheilukeskus: Madonna di Campiglio Vuori: Monte Pancugolo Rinneluokitus: Musta Yläasema: 1 745 m Ala-asema: 1 555 m Korkeusero: 190 m Pituus: 610 m Maksimijyrkkyys: 60 % Keskijyrkkyys: 31,1 % Hissi Hissi Hissi: Miramonti Tyyppi: 2-hengen tuolihissi Kapasiteetti: 1 125 henkilöä/h Ala-asema: 1 562 m Yläasema: 1 745 m Miehet Miehet Syöksylasku Syöksylasku 1\. MC-kilpailu: 12.12.1975 Super-G Super-G 1\. MC-kilpailu: 22.12.1982 Suurpujottelu Suurpujottelu 1\. MC-kilpailu: 29.1.1970 Pujottelu Pujottelu Lähtö: 1 725 m Maali: 1 545 m Korkeusero: 180 m Pituus: 500 m Maksimijyrkkyys: 60 % Minimijyrkkyys: 18 % Keskijyrkkyys: 36 % 1\. MC-kilpailu: 5.2.1967 Naiset Naiset Suurpujottelu Suurpujottelu 1\. MC-kilpailu: 15.12.1977 Pujottelu Pujottelu Lähtö: 1 730 m Maali: 1 545 m Korkeusero: 185 m Pituus: 550 m Maksimijyrkkyys: 60 % Keskijyrkkyys: 33,6 % 1\. MC-kilpailu: 14.12.1984 Canalone Miramonti on laskettelurinne Madonna di Campigliossa Pinzolossa Italiassa. Canalone Miramonti on tunnettu ennen kaikkea siinä järjestettävästä alppihiihdon maailmancupin miesten pujottelukilpailusta. Sitä pidetään yhtenä vaikeimmista ja kuuluisimmista pujottelurinteistä. Ensimmäinen maailmancupkilpailu Canalone Miramontissa käytiin helmikuussa 1967. Ranskalaisten neloisvoittoon päättyneen kilpailun voitti Guy Périllat. ==Reitti== Canalone Miramontin yläasema sijaitsee 1 745 metriä merenpinnan yläpuolella Patascossin kylässä. Se on kokonaisuudessaan jyrkkä ja loivasti vasemmalle kaartuva. Ensimmäinen rinteen kohta on nimetty Diagonaleksi. Diagonalen jälkeen alkaa jyrkänne Ginocchio (Polvi). Sen jälkeen tulee Muro (Seinämä). Sen loputtua laskettelurinne kääntyy vasemmalle hiihtohissin ala- asemalle, mutta pujottelurinne kulkee suoraan. Muron jälkeen tulee kumpuileva loiva loppuosuus Variante Finale, joka kulkee seinämän vieressä. Pujottelurinne päättyy 1 545 metriä merenpinnan yläpuolelle Madonna di Campiglion kylään. ==Lähteet== *Madonna di Campiglio CampiglioDolomiti.it *Ski Map Campiglio Dolomiti ski2.intermaps.com *Mappa Skiarea Campiglio Dolomiti di Brenta (pdf) CampiglioDolomiti.it *Lifts and slopes Madonna di Campiglio, Pinzolo, Folgarida Marilleva CampiglioDolomiti.it *Lift & slopes Status – Skiarea Campiglio Dolomiti di Brenta ski.it *Canalone Miramonti CampiglioDolomiti.it *3Tre Campiglio, Madonna di Campiglio 3TreCampiglio.it *Results – Madonna di Campiglio fis-ski.com Luokka:Italian laskettelurinteet Luokka:Alppihiihdon maailmancupin rinteet Luokka:Pinzolo
Beji Caid Essebsi

Beji Caid Essebsi (, 29. marraskuuta 1926 Sidi Bou Said, Tunisia – 25. heinäkuuta 2019 Tunis, Tunisia) oli tunisialainen poliitikko ja maan presidentti vuoden 2014 lopusta kuolemaansa saakka. Ennen Tunisian vuoden 2011 vallankumousta hän toimi yksinvaltaisen presidentin Zine el-Abidine Ben Alin hallinnossa sisä- ja ulkoministerinä sekä parlamentin puhemiehenä. Vallankumouksen jälkeen vuonna 2011 Essebsi toimi väliaikaisena pääministerinä. Hän aloitti politiikassa jo 1950-luvulla Ranskan siirtomaavallan aikana. Nuorena lakimiehenä hän liittyi Habib Bourguiban johtamaan itsenäisyysliikkeeseen. 1970-luvulta alkaen hänet tunnettiin valtaeliitin joukossa demokratian puolustajana, ja suhteellisen liberaalina miehenä jonka suku omisti viinikaupan. Essebsi sai vuoden 2014 presidentinvaalien toisen kierroksen äänistä 55,7 prosenttia. Väliaikaisen presidentin Moncef Marzoukiin äänisaalis jäi 44,3 prosenttiin. Essebsi kuoli tunisialaisessa sairaalassa 25. heinäkuuta 2019. Hänet oli toimitettu sairaalaan vakavien terveysongelmien vuoksi viimeksi kesäkuussa. Hän oli kuolinhetkellään maailman vanhin virassa oleva presidentti 92-vuotiaana. ==Lähteet== Luokka:Tunisian presidentit Luokka:Vuonna 1926 syntyneet Luokka:Vuonna 2019 kuolleet
Xenopus muelleri

Xenopus muelleri on afrikkalainen vedessä elävä sammakkolaji, lemmikkinäkin tunnetun afrikankynsisammakon sukulainen. Xenopus muelleri kasvaa 38–60 mm pitkäksi. Sen jaloissa on kolme varvasta joissa on terävät kynnet. Nappimaiset silmät sijaitsevat pään yläpinnalla. Lajia tavataan kolmella toisistaan erillisellä alueella: läntinen alue seurailee päiväntasaajaa Norsunluurannikolta ja Burkina Fasosta Kongoon, itäinen alue Afrikan itärannikkoa Keniasta Etelä-Afrikkaan, ja lisäksi Tšadin koillisosassa on pieni erillinen alue. Xenopus muelleri on riippuvainen vedestä. Se elää sekä pysyvissä lammikoissa että sellaisissa, jotka kuivuvat kuivan kauden aikana. Kuivalla kaudella osa sammakoista siirtyy jokiin ja puroihin. Se kutee seisovaan veteen. Paikalliset asukkaat pyydystävät Xenopus muelleri -sammakoita ruoaksi. == Lähteet == Luokka:Sammakkoeläimet
Caracazo

Caracazo (vaihtoehtoisesti sacudón) viittaa laajoihin levottomuuksiin, jotka tapahtuivat Venezuelassa helmikuussa vuonna 1989 presidentti Carlos Andrés Pérezin toisella presidenttikaudella. Nimi on saanut innoituksensa Bogotazon tapahtumista. Hinnankorotukset toimivat lopullisena sytykkeenä maanlaajuisille levottomuuksille. Taustalla vaikutti kuitenkin vakava taloudellinen kriisi sekä taloudellinen ja sosiaalinen epätasa-arvo. Tavallinen kansa ei päässyt osalliseksi maan laajoista öljyvaroista. Tilannetta ei auttanut se, että maassa toteutettiin IMF:n vaatimia pikaisia ja laajoja taloudellisia uudistuksia, joihin sisältyivät: "raju devalvaatio, kaupan ja sijoitusten rajoitusten purkaminen sekä suorimmin kansalaisiin vaikuttanut valtion tukien poisto monilta perustuotteilta (esim. sähköltä, polttoaineelta, leivältä ja maidolta)". Pérezin toisella presidenttikaudella yksityistettiin aloja, joita oli kansallistettu Pérezin ensimmäisellä presidenttikaudella. Pérezin hallitus kukisti levottomuudet kovin ottein, mikä johti virallisten arvioiden mukaan satoihin kuolonuhreihin. Tyytymättömyys Pérezia kohtaan oli laajaa Caracazon jälkeen. Pérezin hallitusta pidettiin laajalti korruptoituneena. Pérezia vastaan tehtiin vallankaappausyritys vuonna 1992. Operaatiota johti silloinen everstiluutnantti Hugo Chávez, joka nousi Venezuelan presidentiksi vuonna 1998 luvaten taistella köyhyyttä vastaan. ==Lähteet== * Luokka:1989
Järvikaislat

Järvikaislat eli putkikaislat (Schoenoplectus) on sarakasvien (Cyperaceae) heimoon kuuluva suku. Siihen kuuluu 77 lajia, joita tavataan eri puolilla maailmaa. Merikaislat (Bolboschoenus) luetaan toisinaan järvikaislojen sukuun kuuluviksi, ja jotkin järvikaisla- ja merikaislalajit voivat risteytyä keskenään. Järvikaislat ovat monivuotisia ruohokasveja, joiden maavarsi kiemurtelee pitkin vedenpohjaa. Niiden varsi on vihreä tai sinivihreä, täyteinen ja haaraton sekä yleensä lehdetön. Veden alla kasvavat lehdet ovat kapeita ja 2-4 mm leveitä. Järvikaislojen tieteellinen nimi tulee kreikan kielen sanoista schoinos (suom. kaisla tai ruoko) ja plectos (suom. matto). Jälkimmäinen osa voi liittyä joko kasvin kasvutapaan tai käyttöön mattojen punomisessa. == Lajeja == * Schoenoplectus americanus – amerikankaisla * Schoenoplectus californicus – totorakaisla * Schoenoplectus corymbosus * Schoenoplectus lacustris – järvikaisla * Schoenoplectus maritimus – merikaisla (syn. Bolboschoenus maritimus) * Schoenoplectus supinus – sykerökaisla * Schoenoplectus tabernaemontani – sinikaisla ** Schoenoplectus tabernaemontani 'Zebrinus' – kirjosinikaisla * Schoenoplectus triqueter – särmäkaisla == Lähteet == == Aiheesta muualla == * Kassu – Kasvien suomenkieliset nimet: Järvikaislat (Schoenoplectus) * ITIS: Schoenoplectus *
Pelomedusidae

Pelomedusidae on sivutaivuttajien alalahkoon kuuluva kilpikonnaheimo. Siihen luetaan 27 lajia, jotka jaetaan kahteen sukuun. Aiemmin Pelomedusidae sisälsi myös Podocnemidae-heimon, jolloin se jaettiin kahteen alaheimoon, Pelomedusinae sekä Podocneminae. Tätä laajempaa heimoa kutsuttiin nimellä arraukilpikonnat, mutta nykyään tätä nimeä käytetään Podocnemidae-heimosta, johon varsinainen arraukilpikonna (Podocnemis expansa) kuuluu. Pelomedusidae- heimon kilpikonnia tavataan Saharan eteläpuolisessa Afrikassa, Madagaskarilla ja Seychelleillä. Lajit ovat keskikokoisia, ja niiden kilven pituus vaihtelee 12 sentistä 30 senttiin. == Lähteet == == Aiheesta muualla == * ITIS: Pelomedusidae Luokka:Kilpikonnat
Titta Heikkilä

Titta Heikkilä (s. 2. lokakuuta 1968) on espoolainen kirjailija ja ekonomi sekä kolmen lapsen äiti, joka on kirjoittanut kustannusosakeyhtiö Tammen vuonna 2014 julkaiseman komediallisen Rakkauden ruletti -romaanin. Titta Heikkilä on SOK:n pääjohtajan Taavi Heikkilän sisko. == Lähteet == Luokka:Vuonna 1968 syntyneet Luokka:Suomalaiset kirjailijat Luokka:Elävät henkilöt
Ammattikasvatuksen aikakauskirja

Ammattikasvatuksen aikakauskirja on suomalainen kasvatustieteellinen aikakauslehti, jota julkaisee Ammattikoulutuksen tutkimusseura OTTU ry. Lehden kustantaa Opetus-, kasvatus- ja koulutusalojen säätiö (OKKA-säätiö). Lehti ilmestyy neljä kertaa vuodessa. Lehden vuosikerta 2016 oli sen 18. vuosikerta. Ammattikasvatuksen aikakauskirjalla on päätoimittaja, toimittaja, toimitussihteeri ja toimituskunta. Päätoimittajina ovat toimineet: * Pekka Ruohotie 1998–2008 * Petri Nokelainen 2009– == Lähteet == == Aiheesta muualla == *Ammattikasvatuksen aikakauskirja Luokka:Suomalaiset ammattilehdet Luokka:Suomalaiset tiedelehdet
Henrik Österman

Henrik Mårteninpoika Österman (n. 1718 Taivassalo – 25. elokuuta 1786 Tukholma) oli Tukholman nuotanvetäjien suomalainen oltermanni ja lahjoittaja. Sivu 880. Östermanin vanhemmat olivat ratsutilallinen Mårten Österman ja Saara Juhontytär. Östermanin suku oli tunnettuja suomalaisia nuotanvetäjiä Tukholmassa, ammatin harjoittajia kutsuttiinkin nimellä notfinne eli nuottasuomalainen. Hänen setänsä Johan Johaninpoika Österman oli ollut nuotanvetäjien johtajana eli oltermannina ja edustajana Tukholman suomalaisen seurakunnan kirkkoneuvostossa. Österman seurasi setänsä jälkiä 1765. Hän tuki seurakuntaa taloudellisesti avustamalla kirkon sakariston rakentamistyössä ja lahjoittamalla kirkkoon saarnatuolin. Hänen ansiostaan kirkossa pidettiin myös ruotsinkielisiä jumalanpalveluksia ja saatiin niistä seurakunnalle ns. penkkirahoja. Östermanin kuoltua 1786 hänen paikkaansa kirkkoneuvostossa pidettiin kaksi vuotta varattuna hänen saman nimiselle pojalleen, kauppias ja oluenpanija Henrik Östermanille. Tukholmasta joiksikin vuosiksi muualle muuttaneesta pojasta tuli isänsä tavoin kirkkoneuvos kuitenkin vasta parinkymmenen vuoden päästä. Östermanin puoliso vuodesta 1749 oli Anna Matsintytär Naulin (s. noin 1729). Myös yksi perheen pojista, Johan (1751-1778), oli nuotanvetäjä. ==Lähteet== Luokka: Suomalaiset henkilöt Luokka:Ruotsinsuomalaiset henkilöt Luokka:Vuonna 1718 syntyneet Luokka:Vuonna 1786 kuolleet
Amedeo Nazzari

Amedeo Nazzari (oikealta nimeltään Amedeo Buffa, 10. joulukuuta 1907 Cagliari – 5. marraskuuta 1979 Rooma) oli italialainen näyttelijä. Pitkä, komea ja atleettinen Nazzari oli italialaisen äänielokuvan ensimmäinen suuri tähti. Hän esitti sankarinrooleja ja melodraamojen miespääosia muun muassa Goffredo Alessandrinin, Alessandro Blasettin, Mario Camerinin ja Augusto Geninan sekä toisen maailmansodan jälkeen erityisesti Raffaello Matarazzon ohjaamissa elokuvissa. Merkittäviä rooleja olivat nuori ratsuväen upseeri Alessandrinin pukudraamassa Cavalleria (1936), lentäjäsankari saman tekijän Lentäjä Luciano Serrassa (Luciano Serra pilota, 1939) sekä häijy moukka Blasettin historiallisessa elokuvassa La cena delle beffe (1942), jossa Nazzari repii Clara Calamain liivin paljastaen italialaisen elokuvan ensimmäiset rinnat. Sodan jälkeen Nazzari sai parhaan näyttelijän Nastro d’argenton roolistaan Alberto Lattuadan neorealistisessa elokuvassa Il Bandito (1946). Hänen muita merkkiteoksiaan olivat Pietro Germin Suden merkki (Il brigante di Tacca del Lupo), Luigi Zampan Processo alla città (molemmat 1952) sekä omaelämäkerrallinen rooli Federico Fellinin Cabirian öissä (Le notti di Cabiria, 1957). Vanhetessaan Nazzari joutui esittämään usein sivuosia. Hän työskenteli paljon myös televisiossa. Hänen viimeinen elokuvansa oli Maurizio Costanzon melodraama-parodia Melodrammore (1978), jossa näyttelijä esittää itseään. Nazzari oli naimisissa näyttelijä Irene Gennan kanssa. Heidän tyttärensä Evelina Nazzari on myös näyttelijä. ==Elokuvia== * Cavalleria, 1936 * Bengasi, 1942 * Quelli della montagna, 1943 * Alaston Maja, 1958 * Nefertite – Niilin kuningatar, 1961 ==Lähteet== ==Aiheesta muualla== * Elonet: Amedeo Nazzari * Internet Movie Database: Amedeo Nazzari Luokka:Italialaiset näyttelijät Luokka:Vuonna 1907 syntyneet Luokka:Vuonna 1979 kuolleet
Postinumerot Norjassa

Norjalaiset postinumerot ovat nelinumeroisia postinumeroita. Norjalainen postiyhtiö Posten Norge tekee pieniä muutoksia postinumeroihin joka vuosi. 18\. maaliskuuta 1968 alkaen Norja on käyttänyt nelinumeroista postinumerojärjestelmää. Numerot kasvavat sitä suuremmiksi, mitä kauempana ollaan Norjan pääkaupungista Oslosta. Suurimmat postinumerot löytyvät Finnmarkin läänistä Norjan pohjoisosasta, jossa ne alkavat numeroilla 95-99. Pienin postinumero on 0001 (Oslo) ja suurin 9991 (Båtsfjord). ==Postinumeroalueet== Kaksi ensimmäistä numeroa määrittelee, mihin lääniin postinumero kuuluu. * 00-12 Oslo * 13–14 Akershus * 15–18 Østfold * 19–21 Akershus * 21–25 Hedmark * 26–29 Oppland * 30 Buskerud * 30–32 Vestfold * 33–36 Buskerud * 36–39 Telemark * 40–44 Rogaland * 44–47 Länsi-Agder * 47–49 Itä-Agder * 50–55 Hordaland * 55 Rogaland * 56–57 Hordaland * 57 Sogn og Fjordane * 58–59 Hordaland * 59 Sogn og Fjordane * 60–66 Møre og Romsdal * 67–69 Sogn og Fjordane * 70–71 Etelä-Trøndelag * 71 Pohjois-Trøndelag * 72–75 Etelä-Trøndelag * 75–77 Pohjois-Trøndelag * 77 Etelä-Trøndelag * 78–79 Pohjois-Trøndelag * 79–89 Nordland * 84 Nordland ja Troms * 80-99 Jan Mayen * 90–94 Troms * 917 Huippuvuoret * 94 Troms ja Nordland * 95–99 Finnmark ==Linkkejä== *Posten - Norjan postiyhtiö *Postinumerohaku *Norjan postinumerot koordinaatein Luokka:Postiliikenne Luokka:Norjan tiede ja tekniikka
Freestylehiihdon maailmanmestaruuskilpailut 2007

Freestylehiihdon maailmanmestaruuskilpailut järjestettiin vuonna 2007 11. kerran. Kilpailut käytiin Italian Madonna di Campigliossa 6.–10. maaliskuuta. Kilpailulajeina olivat kumparelasku, parikumparelasku, hypyt ja skicross. Half-pipe jouduttiin perumaan huonojen lumiolosuhteiden takia. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Pierre-Alexandre Rousseau 27,17 Dale Begg-Smith 26,65 Nathan Roberts 26,63 Parikumparelasku Dale Begg-Smith Dale Begg-Smith Guilbaut Colas Guilbaut Colas Ruslan Šarifullin Ruslan Šarifullin Hypyt Han Xiaopeng 240,86 Dzmitryi Daštšynski 236,42 Steve Omischl 235,81 Skicross Tomáš Kraus Tomáš Kraus Stanley Hayer Stanley Hayer Enak Gavaggio Enak Gavaggio === Naiset === Laji Kultaa Kultaa Hopeaa Hopeaa Pronssia Pronssia Kumparelasku Kristi Richards 25,37 Jennifer Heil 25,25 Deborah Scanzio 25,12 Parikumparelasku Jennifer Heil Jennifer Heil Shannon Bahrke Shannon Bahrke Margarita Marbler Margarita Marbler Hypyt Li Nina 188,05 Asol Slivets 186,55 Jacqui Cooper 182,58 Skicross Ophélie David Ophélie David Méryll Boulangeat Méryll Boulangeat Alexandra Grauvogl Alexandra Grauvogl == Mitalitaulukko == Isäntämaa 1 3 2 1 6 2 2 0 0 2 3 1 2 1 4 4 1 1 1 3 5 1 0 0 1 6 0 2 0 2 7 0 1 1 2 8 0 0 1 1 8 0 0 1 1 8 0 0 1 1 8 0 0 1 1 Yhteensä Yhteensä 8 8 8 24 == Lähteet == *FIS:n tietokanta 2007 Luokka:Vuoden 2007 urheilu Luokka:Italian hiihto Luokka:Trenton maakunta Luokka:Pinzolo
Oulaisten Nuorisokuoro

Oulaisten Nuorisokuoro oli oulaistelainen nuorisokuoro, jossa oli vuosittain mukana noin 25 peruskoulu- ja lukioikäistä laulajaa. Kuoro oli perustettu vuonna 1972, ja sitä johti koko olemassaolon ajan Tapani Tirilä, vuoteen 2022 saakka. Kuoro on tehnyt 36 ulkomaanmatkaa, muun muassa festivaaleihin ja kuorokilpailuihin, ja vastaavasti 20 ulkomaista kuoroa on vieraillut Oulaisissa. Vuosina 2000 ja 2008 kuoro esiintyi kutsuttuna Kansainvälisen musiikkikasvattajien järjestön maailmankonferenssissa ja vuonna 2010 Britannian kuoronjohtajien yhdistyksen seminaarissa. Kuoro on kantaesittänyt muun muassa Pekka Kostiaisen, Juhani Komulaisen, Olli Kortekankaan, Herman Rechbergerin, Harri Wessmanin, Seppo Pohjola, Riikka Talvitien, Reijo Kekkosen ja David Hamiltonin musiikkia ja osallistunut lukuisiin yhteistyöproduktioihin. Vuonna 1975 kuorolle myönnettiin Yleisradion harrastemusiikin kunniapunnus. Kuoro edusti Suomea Tallinnan laulujuhlilla 1980 ja lauloi eduskunnassa sen 75-vuotisjuhlassa 1982. Yleisradion vuoden nuorisokuoro se on ollut kausilla 1989–1990 ja 2018–2019. == Äänitteet == Oulaisten Nuorisokuoro on tehnyt yhdeksän äänitettä: * Haluan löytää uuden laulun (1975) * Pienet laulumme (1977) * Yhteinen joulu (1978; yhdessä Kouvolan Musiikkiluokkien Kuoron kanssa) * Suojaavat siipes Jeesus (1986) * Joululauluja (1991; yhdessä Pyhäjokilaakson Mieslaulajien kanssa) * Oulaisten Nuorisokuoro ajassa (2000) * Laulupuun kukkia 30 vuoden ajalta (2002) * Tuttu valo hohtaa (2007) * Virsiä (2012). Lisäksi kuoro on mukana viidellä kokoomalevyllä. == Lähteet == == Aiheesta muualla == * Oulaisten Nuorisokuoro Nuorisokuoro Luokka:Suomalaiset lapsikuorot Luokka:Suomalaiset nuorisokuorot
Mütercim Mehmed Rüşdi pašša

Mütercim Mehmed Rüşdi pašša ( tai Mütercim Rüşdi Paşa, 1811 Ayancık, Osmanien valtakunta - 27. maaliskuuta 1882 Manisa, Osmanien valtakunta) oli Osmanien valtakunnan valtiomies, joka toimi suurvisiirina viisi erillistä kautta neljän sulttaanin aikana. Mehmed Rüşdi pašša oli reformistinen Tanzimat-uudistusten kannattaja. Aiemmin hän toimi armeijan everstinä ja sotilastekstien kääntäjänä, joka toi hänelle kielenkääntäjää tarkoittavan lisänimen Mütercim. Mehmed Rüşdi syntyi köyhän soutajan perheeseen 1811 Ayancıkissa, Sinopin maakunnassa. Vuoden 1814 aikoihin hänen perheensä muutti Istanbuliin, jossa Mehmed Rüşdi kävi koulua. Täysi-ikäisenä hänet värvättiin armeijaan, jossa hänen opettajakseen tuli Lord Tanase. Lord Tanasen ohjauksessa Mehmed Rüşdi oppi puhumaan ja kirjoittamaan ranskaa. Hän oli lahjakas kielten opiskelija ja hän sai edelleen ohjausta valtakunnan parhailta tulkeilta ja kääntäjiltä. Hänen merkittävimpiin käännöksiinsä kuuluivat Ranskan armeijan taktiikan ja sotilaskoulutuksen oppikirjat. Hänet lähetettiin mm. Britanniaan oppiin sekä kääntämään lisää länsimaisia teoksia. Altistus länsimaiselle uudistusajattelulle vaikutti Mütercim Mehmed Rüşdiin, josta tuli aikanaan yksi merkittävistä Tanzimatin käynnistäjistä. Mehmed Rüşdin sotilasura oli nousujohteinen ja hänet ylennettiin everstiksi 28-vuotiaana 1839. Hän jatkoi sotilasuraansa ja 1843 hänestä tuli sotilasneuvoston johtaja. Kymmenen vuotta myöhemmin 42-vuotias Mütercim Mehmed Rüşdi erosi armeijasta ja hänet nimitettiin Damaskoksen kuvernööriksi, mutta hän kieltäytyi tehtävästä. Hän kieltäytyi myös muista valtionhallinnon tehtävistä välttääkseen joutumista vastustajansa Mehmed Ali paššan alaiseksi. Hänen ensimmäinen kautensa suurvisiirinä alkoi 24. joulukuuta 1859. Mütercim Mehmed Rüşdi pašša toimi suurvisiirinä Murat V:n hallinnon aikana, jolloin 15. kesäkuuta 1876 Çerkes Hasanin välikohtauksen aikana nuori upseeri ja edellisen sulttaanin sukulainen tunkeutui hallituksen jäsenten kokoukseen surmaten ja haavoittaen useita virkamiehiä. Hänen viimeinen kautensa kesti vain viikon päättyen kesäkuussa 1878. Kautensa aikana hän käynnisti tutkimuksen selvittääkseen vankilaoloissa menehtyneen sulttaani Abd-ul-Azizin kuolemaa, jonka esitettiin olleen itsemurha. Hän ehti esittää joitakin syytöksiä eri virkamiehiä kohtaan, jonka jälkeen Sulttaani Abd-ul-Hamid II erotti hänet ja määräsi hänet maanpakoon. Mütercim Mehmed Rüşdi pašša kuoli hermostolliseen sairauteen Manisassa 1882 ja hänet haudattiin Hatuniyen moskeijan puutarhaan. Luokka:Osmanien valtakunnan suurvisiirit Luokka:Osmanien valtakunnan sotilaat Luokka:Paššat Luokka:Vuonna 1811 syntyneet Luokka:Vuonna 1882 kuolleet
Maxime Fortunus

Maxime Fortunus (s. 28. heinäkuuta 1983) on kanadalainen uransa lopettanut jääkiekkoilija. == Ura == Fortunus pelasi juniorijääkiekkoa QMJHL-joukkue Baie-Comeau Drakkarissa vuosina 1999–2003 ennen siirtymistään ammattilaiseksi ECHL-seura Louisiana IceGatorsissa. Fortunus on pelannut yli 300 ottelua AHL:ssä Houston Aerosissa, Manitoba Moosessa ja Texas Starsissa. Fortunus siirtyi vapaana agenttina Dallas Starsiin 3. heinäkuuta 2008. Kaudella 2009–2010 hän pelasi sekä Dallasissa että sen farmijoukkue Texas Starsissa, jossa kuitenkin vietti suurimman osan ajasta. Fortunus teki Dallasin kanssa vuoden kaksisuuntaisen jatkosopimuksen 13. heinäkuuta 2012. Luokka:Vuonna 1983 syntyneet Luokka:Elävät henkilöt Luokka:Kanadalaiset jääkiekkoilijat
MisterWives

MisterWives on yhdysvaltalainen indie pop -yhtye. Laulaja/kosketinsoittaja Mandy Lee, basisti William Hehir ja rumpali Etienne Bowler perustivat yhtyeen vuonna 2012. Myöhemmin yhtyeeseen liittyivät kitaristi Marc Campbell sekä multi-instrumentalisti Jesse Blum. Tämän jälkeen yhtye aloitti debyytti-EP:nsä äänittämisen. Reflections-niminen EP-julkaistiin Photo Finish Recordsin kautta vuonna 2014. Yhtyeen kappale ”Vagabond” soi teemakappaleena MTV:llä vuonna 2014 esitetyssä Finding Carter -sarjassa. Yhtyeen Reflections-single ja sen musiikkivideo julkaistiin elokuussa 2014. MisterWives esiintyi Jimmy Kimmel Live! -show’ssa syyskuussa 2014. MisterWives on yksi Spotifyn joulukuussa 2014 julkistaman "Artists to Watch 2015" -listan 16 artistista. MisterWivesin debyyttialbumi, Our Own House, julkaistiin 24. helmikuuta 2015. Albumi debytoi Billboard 200 -listan sijalla 31. Toinen studioalbumi, Connect the Dots, julkaistiin 19. toukokuuta 2017. == Lähteet == == Aiheesta muualla == *MisterWivesin kotisivut Luokka:Yhdysvaltalaiset indie pop -yhtyeet
Scott Valentine

Scott Valentine (s. 2. toukokuuta 1991) on kanadalainen jääkiekkoilija. == Ura == Valentine on Anaheim Ducksin kuudennen kierroksen varaus vuodelta 2009. Ennen ammattilaisuraansa Valentine pelasi OHL.ssä. 30. syyskuuta 2011 NHL- joukkue Nashville Predators kiinnitti Valentinen itselleen kolmen vuoden tulokassopimuksella. Hän pelasi koko sopimuksensa ajan farmijoukkue Milwaukee Admiralsissa. Valentine ei saanut jatkosopimusta Nashvilleen ja hänestä tuli vapaa pelaaja. Hän aloitti kauden 2014–2015 ECHL-joukkue Idaho Steelheadsissa. Tehtyään 12 pelissä kuusi pistettä hän siirtyi AHL:ään Texas Starsiin 19. marraskuuta 2014. Kaudeksi 2015–2016 Valentine siirtyi Saksan DEL-liigan Krefeld Pinguineen, jota hän edusti kauden ajan. Valentine teki keväällä 2016 sopimuksen DEL-liigassa myös pelaavan Augsburger Pantherin kanssa. == Lähteet == Luokka:Kanadalaiset jääkiekkoilijat Luokka:Anaheim Ducksin varaamat pelaajat Luokka:Vuonna 1991 syntyneet Luokka:Elävät henkilöt
Freestylehiihdon maailmanmestaruuskilpailut 2005

Freestylehiihdon maailmanmestaruuskilpailut järjestettiin vuonna 2005 kymmenennen kerran. Kilpailut käytiin Suomen Rukalla 17.–20. maaliskuuta. Kilpailulajeina olivat kumparelasku, parikumparelasku, hypyt, half-pipe ja skicross. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Nathan Roberts 26,90 Marc-André Moreau 26,83 Dale Begg-Smith 26,75 Parikumparelasku Toby Dawson Toby Dawson Sami Mustonen Sami Mustonen Jeremy Bloom Jeremy Bloom Hypyt Steve Omischl 258,98 Jeff Bean 253,61 Aljaksei Hryšyn 246,19 Half-pipe Mathias Wecxsteen 47,00 Loïc Collomb- Patton 46,70 Corey Vanular 44,00 Skicross Tomáš Kraus Tomáš Kraus Jesper Brugge Jesper Brugge Audun Grønvold Audun Grønvold === Naiset === Laji Kultaa Kultaa Hopeaa Hopeaa Pronssia Pronssia Kumparelasku Hannah Kearney 26,40 Nikola Sudová 26,31 Margarita Marbler 26,31 Parikumparelasku Jennifer Heil Jennifer Heil Kari Traa Kari Traa Aiko Uemura Aiko Uemura Hypyt Li Nina 197,37 Evelyne Leu 196,01 Guo Xinxin 183,94 Half-pipe Sarah Burke 44,00 Kristi Leskinen 39,70 Grete Eliassen 38,20 Skicross Karin Huttary Karin Huttary Magdalena Iljans Magdalena Iljans Ophélie David Ophélie David == Mitalitaulukko == Isäntämaa 1 3 2 1 6 2 3 1 1 5 3 1 1 1 3 4 1 1 0 2 5 1 0 1 2 5 1 0 1 2 7 0 2 0 2 8 0 1 2 3 9 0 1 0 1 9 0 1 0 1 11 0 0 1 1 11 0 0 1 1 11 0 0 1 1 Yhteensä Yhteensä 10 10 10 30 == Lähteet == *FIS:n tietokanta 2005 Luokka:Vuoden 2005 urheilu Luokka:Suomen hiihto Luokka:Kuusamon urheilutapahtumat Luokka:Ruka
Borgeous

John Borger, tunnetaan paremmin nimellä Borgeous, on yhdysvaltalainen DJ ja musiikkituottaja. Borgeous tuli tunnetuksi vuonna 2013 kappaleella Tsunami, jonka hän teki yhteistyössä kanadalaisen DJ-duo DVBBS:n kanssa. == Diskografia == === Singlet === * "Tsunami" (2013) (DVBBS & Borgeous) * "Stampede" (2013) (Dimitri Vegas & Like Mike vs. DVBBS & Borgeous) * "Invincible" (2014) *"Leave" (2019) (Jordyn Jones) === Muut kappaleet === *2014: "Breathe" *2014: "Wildfire" *2014: "Celebration" *2014: "Beast" (mukana Thomas Gold) *2014: "This Could Be Love" (mukana Shaun Frank, feat. Delaney Jane) *2014: "Break The House" (mukana Tony Junior) *2014: "Tutankhamun" (mukana Dzeko & Torres) *2014: "Toast" (feat. Whoo Kid, Waka Flocka Flame & Wiz Khalifa) *2015: "Big Bang" (mukana David Solano) Luokka:Yhdysvaltalaiset DJ:t Luokka:Yhdysvaltalaiset musiikkituottajat
Hugh de Puiset

Hugh de Puiset (myös du Puiset, n. 1125–1195) oli keskiajalla Durhamin piispa. De Puiset oli kuningas Tapanin sisarenpoika. Hänet valittiin Durhamin piispaksi 22. tammikuuta 1153, mutta arkkipiispa Henry Murdac vastusti jyrkästi valintaaKnowles, s. 257, minkä vuoksi asia vietiin paavin ratkaistavaksi ja hänet vihittiin virkaan 20. joulukuuta. Hän kuoli 3. maaliskuuta 1195. Hänen tiedetään maksaneen 2 000 markkaa Northumberlandin sheriffin virasta ja 1 000 markkaa kuninkaan ministerin virasta sekä vapautuksesta ristiretkelle osallistumisesta, minkä lisäksi hän omisti suuren kirjaston.Poole, s. 350–352 ==Lähteet== * * ===Viitteet=== Luokka:Durhamin piispat Luokka:Katoliset piispat Luokka:1120-luvulla syntyneet Luokka:Vuonna 1195 kuolleet
Freestylehiihdon maailmanmestaruuskilpailut 2003

Freestylehiihdon maailmanmestaruuskilpailut järjestettiin vuonna 2003 yhdeksännen kerran. Kilpailut käytiin Yhdysvaltain Deer Valleyssä 29. tammikuuta – 1. helmikuuta. Kilpailulajeina olivat kumparelasku, parikumparelasku ja hypyt. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Mikko Ronkainen 28,09 Jeremy Bloom 27,33 Toby Dawson 27,22 Parikumparelasku Jeremy Bloom Jeremy Bloom Yūgo Tsukita Yūgo Tsukita Toby Dawson Toby Dawson Hypyt Dmitri Arhipov 259,65 Aljaksei Hryšyn 257,98 Steve Omischl 251,20 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Kari Traa 27,99 Michelle Roark 27,13 Stéphanie St-Pierre 26,46 Parikumparelasku Kari Traa Kari Traa Marina Tšerkasova Marina Tšerkasova Shannon Bahrke Shannon Bahrke Hypyt Alisa Camplin 207,31 Veronika Bauer 204,47 Deidra Dionne 192,05 == Mitalitaulukko == Isäntämaa 1 2 0 0 2 2 1 2 3 6 3 1 1 0 2 4 1 0 0 1 4 1 0 0 1 6 0 1 3 4 7 0 1 0 1 7 0 1 0 1 Yhteensä Yhteensä 6 6 6 18 == Lähteet == *FIS:n tietokanta 2003 Luokka:Vuoden 2003 urheilu Luokka:Yhdysvaltain hiihto Luokka:Utahin urheilu Luokka:Park City (Utah)
William Cotton Oswell

William Cotton Oswell (1818–1893) oli brittiläinen tutkimusmatkailija ja suurriistanmetsästäjä. Hän opiskeli East India Companyn kauppaopistossa. Oswell muutti Intiaan, Madrasiin vuonna 1837 työskentelemään johtajana setänsä yrityksessä. Samaan aikaan hän opiskeli lääketiedettä. Kymmenen vuoden jälkeen hän joutui siirtymään terveyssyistä Intiasta Etelä-Afrikkaan, missä hän metsästi ja tutustui alueisiin joilla eurooppalaiset eivät olleet aiemmin liikkuneet. Kun David Livingstone lähti vuonna 1849 ottamaan selvää, onko Kalaharin keskellä suuri järvi, Oswell ja hänen ystävänsä Mungo Murray lähtivät mukaan. Oswell huolehti retken logistiikasta. Retken tuloksena löytyi Ngomijärvi, ja osoitettiin, että Kalaharin voi ylittää härkävankkureilla. Vuosina 1854–1855 Oswell työskenteli sairaalassa Krimillä. Hän ei pitänyt päiväkirjaa, mutta hänen poikansa kokosi Oswellin elämäkerran hänen kotiin lähettämiensä kirjeiden pohjalta. == Lähteet == Luokka:Englantilaiset tutkimusmatkailijat Luokka:Vuonna 1818 syntyneet Luokka:Vuonna 1893 kuolleet
Pääkaupunkiseudun paras urheilija

Pääkaupunkiseudun parhaan urheilijan palkinnon jakaa Helsingin Urheilutoimittajat ry äänestyksen perusteella. Palkinto on jaettu vuodesta 1980 lähtien. ==Pääkaupunkiseudun parhaan urheilijan palkinnon saajat== *1980 Esko Rechardt *1981 Ari Vatanen *1982 Ilkka Äyräväinen *1983 Tiina Lillak *1984 Helsingin NMKY *1985 Pekka Vehkonen *1986 Marjo Matikainen *1987 Marjo Matikainen *1988 Marjo Matikainen *1989 Marjo Matikainen *1990 Kyra Kyrklund *1991 Tommi Ahvala *1992 Markus Ketterer *1993 Antti Kasvio *1994 Antti Kasvio *1995 Valentin Kononen *1996 Helsingin Jokerit *1997 Petri Leskinen *1998 Mika Häkkinen *1999 Mika Häkkinen *2000 Thomas Johansson ja Jyrki Järvi *2001 Mika Immonen *2002 Juha Salminen *2003 Hanna-Maria Seppälä *2004 Olarin Voimistelijat Dynamot *2005 Kai Virtanen *2006 Amin Asikainen *2007 Kimi Räikkönen *2008 Valtteri Filppula *2009 Laura Lepistö *2010 Laura Lepistö *2011 Mikael Granlund *2012 Tuuli Petäjä-Sirén *2013 Mårten Boström *2014 Kaisa Lehtonen *2015 Teuvo Teräväinen *2016 Henri Kontinen *2017 Henri Kontinen *2018 Mikko Korhonen *2019 Marko Anttila *2020 Miro Heiskanen *2021 Emil Soravuo *2022 Kristiina Mäkelä *2023 Martti Puumalainen == Lähteet == Luokka:Suomalaiset urheilupalkinnot Luokka:Helsingin urheilu Luokka:Espoon urheilu Luokka:Vantaan urheilu
Steve Pinizzotto

Steven Pinizzotto (s. 26. huhtikuuta 1984) on kanadalainen jääkiekkoilija, joka pelaa DEL-seura EHC Münchenissa. NHL:ssä hän on pelannut aiemmin Vancouver Canucksissa sekä pitkään AHL:ssä Hershey Bearsissa. Pinizzotto siirtyi Edmontoniin tammikuussa 2014, jolloin hänet kaupattiin Florida Panthersista. Luokka:Vuonna 1984 syntyneet Luokka:Elävät henkilöt Luokka:Kanadalaiset jääkiekkoilijat
Freestylehiihdon maailmanmestaruuskilpailut 2001

Freestylehiihdon maailmanmestaruuskilpailut järjestettiin vuonna 2001 kahdeksannen kerran. Kilpailut käytiin Kanadan Whistlerissä 17.–21. tammikuuta. Kilpailulajeina olivat kumparelasku, parikumparelasku ja hypyt. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Mikko Ronkainen 28,07 Pierre-Alexandre Rousseau 26,64 Stéphane Rochon 26,25 Parikumparelasku Stéphane Yonnet Stéphane Yonnet Patrik Sundberg Patrik Sundberg Johann Grégoire Johann Grégoire Hypyt Aljaksei Hryšyn 226,46 Dzmitryi Daštšynski 225,90 Joe Pack 221,60 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Kari Traa 25,89 Maria Despas 24,94 Aiko Uemura 24,87 Parikumparelasku Kari Traa Kari Traa Corinne Bodmer Corinne Bodmer Tami Bradley Tami Bradley Hypyt Veronika Bauer 184,41 Michèle Rohrbach 172,59 Deidra Dionne 172,53 == Mitalitaulukko == Isäntämaa 1 2 0 0 2 2 1 1 3 5 3 1 1 0 2 4 1 0 1 2 5 1 0 0 1 6 0 2 0 2 7 0 1 0 1 7 0 1 0 1 9 0 0 1 1 9 0 0 1 1 Yhteensä Yhteensä 6 6 6 18 == Lähteet == *FIS:n tietokanta 2001 Luokka:Vuoden 2001 urheilu Luokka:Kanadan hiihto Luokka:Whistler
Näkyleipä

thumb|right|220px|Temppelipapit suorittamassa viikoittaista näkyleipien vaihtotoimenpidettä. Näkyleipä (, lechem pānīm, sananmukaisesti "läsnäolon leipä"), on kristillisissä ja juutalaisissa yhteyksissä leipä joka on Jerusalemin temppelissä aina esillä uhrilahjana Jumalalle. Kaksitoista näkyleipää asetettiin temppelin pöydälle ruokauhriksi sapattina. Luokka:Toinen Mooseksen kirja Luokka:Jerusalemin toinen temppeli Luokka:Juutalaisuuden historia
Freestylehiihdon maailmanmestaruuskilpailut 1999

Freestylehiihdon maailmanmestaruuskilpailut järjestettiin vuonna 1999 seitsemännen kerran. Kilpailut käytiin Sveitsin Haslibergissä 10.–14. maaliskuuta. Kilpailulajeina olivat kumparelasku, parikumparelasku, hypyt ja baletti. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia Kumparelasku Janne Lahtela 26,59 Lauri Lassila 26,12 Sami Mustonen 26,07 Parikumparelasku Johann Grégoire Johann Grégoire Janne Lahtela Janne Lahtela Lauri Lassila Lauri Lassila Hypyt Eric Bergoust 253,03 Christian Rijavec 245,03 Joe Pack 238,40 Baletti Ian Edmondson 26,25 Mike McDonald 25,89 Heini Baumgartner 25,75 === Naiset === Laji Kultaa Kultaa Hopeaa Hopeaa Pronssia Pronssia Kumparelasku Ann Battelle 24,37 Kari Traa 24,12 Corinne Bodmer 23,80 Parikumparelasku Sandra Schmitt Sandra Schmitt Kari Traa Kari Traa Ann Battelle Ann Battelle Hypyt Jacqui Cooper 197,83 Hilde Synnøve Lid 185,15 Nikki Stone 180,71 Baletti Natalja Razumovskaja 27,94 Oksana Kuštšenko 26,89 Annika Johansson 25,30 == Mitalitaulukko == Isäntämaa 1 3 0 3 6 2 1 2 2 5 3 1 1 0 2 4 1 0 0 1 4 1 0 0 1 4 1 0 0 1 7 0 3 0 3 8 0 1 0 1 8 0 1 0 1 10 0 0 2 2 11 0 0 1 1 Yhteensä Yhteensä 8 8 8 24 == Lähteet == *FIS:n tietokanta 1999 Luokka:Vuoden 1999 urheilu Luokka:Sveitsin hiihto Luokka:Bernin kantoni
Doo Doo Doo Doo Doo (Heartbreaker)

”Doo Doo Doo Doo Doo (Heartbreaker)” on The Rolling Stonesin kappale vuonna 1973 ilmestyneeltä albumilta Goats Head Soup. Se ilmestyi myös singlenä joissakin valtioissa, kuten Yhdysvalloissa. Kappale nousi Billboard Hot 100 -listan sijalle 15. Kappale kertoo kaksi tarinaa, joista kumpikaan ei perustu tositapahtumiin. Laulussa poliisi ampuu nuoren miehen erehtyessään tämän henkilöllisyydestä, minkä lisäksi kymmenvuotias tyttö kuolee huumeiden yliannostukseen. Kappale arvostelee amerikkalaista kaupunkielämää. Puhaltimet ovat kappaleessa voimakkaasti esillä. Ne sovitti Jim Price. Bill Wymanin sijaan bassoa soittaa kitaristi Keith Richards. Kitarasoolon soittaa puolestaan Mick Taylor, joka käyttää kappaleessa wah-wah-pedaalia. Rolling Stones on esittänyt kappaletta konserteissaan vuosina 1973, 1975, 1994–1995, 2003, 2005 ja 2007. == Todennäköinen kokoonpano == *Mick Jagger – laulu, taustalaulu *Keith Richards – sähkökitara, basso, taustalaulu *Mick Taylor – sähkökitara (mukaan lukien soolo), taustalaulu *Charlie Watts – rummut *Billy Preston – piano, klavinetti, syntetisaattori, taustalaulu *Bobby Keys – saksofoni *Jim Horn – saksofoni *Chuck Finley – trumpetti *Rebop Kwaku Baah – congarummut *Pascal – lyömäsoittimet == Lähteet == Luokka:The Rolling Stonesin kappaleet Luokka:Vuoden 1973 kappaleet
Tom Fitzgerald

Thomas James Fitzgerald (s. 28. elokuuta 1968) on yhdysvaltalainen entinen jääkiekkoilija, joka pelasi 17 kauden ajan NHL:ssä ja AHL:ssä. Nykyään hän toimii Pittsburgh Penguinsin apulaistoimitusjohtajana. Hän oli Pittsburghin apuvalmentaja joukkueen voittaessa Stanley Cupin vuonna 2009. == Pelaajaura == Fitzgerald pelasi collegekiekkoa Providence Collegessa, josta hänet varattiin ensimmäisellä kierroksella 17. pelaajana New York Islandersiin vuoden 1986 varaustilaisuudessa. Hänen ammattilaisuransa alkoi vuonna 1988 Islandersin farmijoukkue Springfield Indiansissa, jossa hän voitti vuonna 1990 Calder Cupin. Fitzgerald pelasi viisi kautta Islandersissa. 2. toukokuuta 1993 hänestä tuli NHL:n historian ensimmäinen pelaaja, joka onnistui tekemään kaksi alivoimamaalia saman jäähyn aikana tai edes samassa ottelussa. Hänet varattiin Florida Panthersiin ensimmäisenä vuoden 1993 laajennusvarauksessa. Vaikka Fitzgerald oli puolustava hyökkääjä, hän oli yksi Floridan eniten maaleja tehneistä pelaajista joukkueen vuoden 1996 Stanley Cup -jahdissa. Samoissa pudotuspeleissä hän teki ratkaisevan maalin itäisen konferenssin finaaleiden seitsemännessä ottelussa Pittsburgh Penguinsia vastaan. Fitzgerald kaupattiin vuonna 1998 Colorado Avalancheen ennen kuin hänet valittiin toisen kerran laajennuvarauksessa Nashville Predatorsiin. Fitzgerald nimettiin Nashvillen ensimmäiseksi kapteeniksi ja hän pysyi joukkueessa neljän kauden ajan. Tämän jälkeen hän on pelannut Chicago Blackhawksissa ja Toronto Maple Leafsissa. Torontossa Fitzgerald ja hänen joukkuetoverinsa Gary Roberts saavuttivat molemmat tuhannen ottelun merkkipaalun samana päivänä 13. tammikuuta 2004.Fitzgerald, Roberts play 1,000th games. ESPN. Viitattu 30.7.2017. Kesällä 2004 Fitzgerald siirtyi vapaana agenttina Boston Bruinsiin, jossa pelasi heinäkuuhun 2006 asti. Tällöin Boston jätti uusimatta Fitzgeraldin sopimuksen ja syyskuussa hän ilmoitti lopettavansa NHL-pelaajauransa 17 pelatun kauden jälkeen. Heinäkuussa 2020 Fitzgeraldista tuli New Jersey Devilsin vakituinen toimitusjohtaja.https://www.jatkoaika.com/Uutiset/Lindy-Ruffista-Devilsin- uusi-päävalmentaja-–-Tom-Fitzgerald-nyt-joukkueen-vakituinen-GM/222546 == Katso myös == * Luettelo tuhat ottelua pelanneista NHL-pelaajista ==Lähteet== Luokka:Vuonna 1968 syntyneet Luokka:Elävät henkilöt Luokka:Yhdysvaltalaiset jääkiekkoilijat Luokka:Yhdysvaltalaiset jääkiekkovalmentajat Luokka:New York Islandersin varaamat pelaajat
Maisa (Tenavat)

Maisa () on hahmo Charles M. Schulzin luomassa Tenavat-sarjakuvassa. Silmälasipäinen Maisa on Piparminttu-Pipsan luokkatoveri, paras ystävä ja usein myös omantunnon ääni. Maisa puhuttelee Piparminttu-Pipsaa yleensä ”pomoksi” (sir), mihin Pipsa vastaa aina ”älä sano minua pomoksi”. Toisin kuin Piparminttu-Pipsa, Maisa on älykäs ja menestyy koulussa. Hän kuuluu Piparminttu-Pipsan baseball-joukkueeseen, vaikka hänen motivaationsa urheiluun on lähes olematon. Sekä Piparminttu-Pipsa että Maisa ovat rakastuneita Jaska Jokuseen, joka kuitenkin pitää heitä molempia vain ystävinään. Sarjan useimmista muista hahmoista poiketen Maisa kutsuu Jaska Jokusta tämän oikealla nimellä ”Jaakoksi” (Charles) ja suhtautuu tähän kunnioittavammin kuin useimmat muut. Monissa myöhäisissä stripeissä Piparminttu-Pipsa ja Maisa kilpailevat Jaska Jokusen suosiosta, mistä tämä on pelkästään kiusaantunut tai välinpitämätön. Hyväntahtoinen Maisa auttaa joskus Eppua tämän levittäessä sanaa suuresta kurpitsasta tai osallistuu Ressun mielikuvitusleikkeihin ensimmäisen maailmansodan lentäjäsankarista. Piparminttu-Pipsan tavoin Maisa ei käytä mekkoa vaan pukeutuu shortseihin ja t-paitaan. Tenavat-animaatioissa hänen paitansa on yleensä oranssi tai punainen. Maisan silmiä ei juuri koskaan nähdä lasien vuoksi. Maisa esiintyi Tenavissa ensimmäisen kerran 20. heinäkuuta 1971Celebrating Peanuts 60 years, s. 206. Andrews McMeel Publishing, Kansas City 2009. ja hänet nimettiin 11. lokakuuta samana vuonna. Jo yhdessä vuonna 1968 julkaistussa tarinassa oli esiintynyt Maisaa huomattavasti muistuttanut Tuula (Clara) -niminen hahmo.Meet the Gang Fivecentsplease.com. Viitattu 27.12.2014. Maisan ensimmäinen animaatioesiintyminen oli vuonna 1973 valmistuneessa televisioanimaatiossa There's No Time for Love, Charlie Brown.Scott McGuire: The Peanuts Animation and Video Page Fivecentsplease.org. Viitattu 27.12.2014. Maisa oli aluksi kuvattu Piparminttu-Pipsaa selvästi nuorempana, mutta ikäero katosi pian. Maisa on nimetty Schulzin perhetutun Marcie Carlinin mukaan.Rheta Grimsley Johnson: Good Grief: The Story of Charles M. Schulz, s. 150. Ravette Books, Sussex 1989. Monet ovat tulkinneet Piparminttu-Pipsan ja Maisan kuvaukseksi lesboparista,Sujay Kumar: Gay Characters on Children’s TV, from Bert to SpongeBob The Daily Beast 24.4.2017. Viitattu 15.1.2020. vaikka Schulzin piirtämät stripit eivät millään lailla tue tätä oletusta. Schulz ohitti tällaiset oletukset myös toteamalla hahmojen olevan lapsia.Derrick Bang: It ain't necessarily so... Fivecentsplease.org. Viitattu 27.12.2014. Tämä tulkinta hahmoista esiintyy silti usein Tenaviin viittaavassa populaarikulttuurissa ja erilaisissa parodioissa. Siihen on viitattu esimerkiksi televisiosarjoissa Simpsonit, Family Guy ja Rillit huurussa.Seven things you might not know about Peanuts BBC 25.10.2018. Viitattu 15.1.2020. ==Lähteet== Luokka:Tenavien hahmot Luokka:Kuvitteelliset lapset
Jason Botterill

Jason N. Botterill (s. 19. toukokuuta 1976) on kanadalainen pelaajauransa lopettanut jääkiekkoilija. Hän toimii NHL-seura Buffalo Sabresin toimitusjohtajana kolmen kauden ajan kesäkuuhun 2020 saakka. https://www.sportsnet.ca/hockey/nhl/sabres-fire-jason-botterill-name-kevyn- adams-new-gm/ Tammikuussa 2021 Seattle Kraken palkkasi Botterillin apulaistoimitusjohtajakseen. https://www.sportsnet.ca/nhl/article/former- sabres-gm-jason-botterill-joins-kraken-front-office/ == Pelaajaura == Botterill varattiin Dallas Starsiin vuonna 1994 ensimmäisellä kierroksella kahdentenakymmenentenä pelaajana. Ennen ammattilaisuran alkua hän pelasi neljä vuotta Michiganin yliopistossa, jossa hän johti joukkueensa NCAA:n mestaruuteen vuonna 1996. Hän on ainoa kanadalainen, joka on onnistunut voittamaan kolme kertaa putkeen nuorten maailmanmestaruuden. Kahdeksan ammattilaisvuoden aikana Botterill pelasi 481 ammatillisessa ottelussa, joista 88 oli NHL:ssä Dallas Starsissa, Atlanta Thrashersissa, Calgary Flamesissa ja Buffalo Sabresissa. Muita joukkueita olivat IHL:ssä Michigan K-Wings ja Orlando Solar Bears sekä AHL:ssä Saint John Flames, jossa hän voitti Calder Cup -mestaruuden vuonna 2001. Oltuaan Flamesin kapteeni kaudella 2001–2002, Botterill siirtyi seuraavaksi kaudeksi Buffalo Sabresiin. Botterillin ura loppui yhtäkkiä, kun hän sai Rochester Americansin pelaajana aivotärähdyksen ottelussa Syracuse Crunchia vastaan 31. lokakuuta 2004. 49 sivussa ollun ottelun jälkeen Botterill ilmoitti lopettavansa pelaajauransa. == Lähteet == Luokka:Vuonna 1976 syntyneet Luokka:Elävät henkilöt Luokka:Kanadalaiset jääkiekkoilijat Luokka:Dallas Starsin varaamat pelaajat
Jim Rutherford

James "Disco Killer" Rutherford (s. 17. helmikuuta 1949) on kanadalainen entinen jääkiekkoilija. Hän toimi Pittsburgh Penguinsin toimitusjohtajana. Hänet nimettiin tehtävään kesäkuussa 2014. Tammikuussa 2021 Rutherford luopui Penguinsin toimitusjohtajan tehtävästä henkilökohtaisten syiden takia. https://www.tsn.ca/nhl Aiemmin hän on ollut Carolina Hurricanesin toimitusjohtaja ja osaomistaja. Hän auttoi rakentamaan Stanley Cupin vuonna 2006 voittanutta joukkuetta. Rutherford oli yksi edelläkävijöistä koristellun maskin käyttäjänä vuonna 1976. Aluksi hänen ystävänsä maalasi ilman hänen lupaansa punaiset siivet hänen maskiinsa. Koska hänellä ei ollut aikaa saada toista maskia ennen peliä, hän joutui käyttämään koristeltua maskia. Aiemmin koristeltua maskia oli käyttänyt Gary Simmons. Ensimmäinen koristellun maskin käyttäjä oli Gerry Cheevers. == Lähteet == Luokka:Vuonna 1949 syntyneet Luokka:Elävät henkilöt Luokka:Kanadalaiset jääkiekkomaalivahdit Luokka:Detroit Red Wingsin varaamat pelaajat Luokka:Hockey Hall of Fame
Sami (Tenavat)

Sami () on hahmo Charles M. Schulzin luomassa Tenavat-sarjakuvassa. Hän on sarjan ainoa tummaihoinen vakiohahmo. Sami on koulussa samalla luokalla kuin Piparminttu-Pipsa ja Maisa ja kuuluu Piparminttu-Pipsan baseball-joukkueeseen. Sami on myös sarjan päähenkilön Jaska Jokusen ystävä. Samilla ja Jaska Jokusella on tapana kertoa toisilleen isoisiltään kuulemiaan tarinoita näiden nuoruuksista. Sami esiintyi Tenavissa ensimmäisen kerran 31. heinäkuuta 1968.Meet the Gang Fivecentsplease.com. Viitattu 27.12.2014. Tämä tapahtui hieman sen jälkeen, kun Harriet Glickman -niminen lukija oli käynyt kirjeenvaihtoa Schulzin kanssa ja pyytänyt tätä lisäämään sarjaan tummaihoisen hahmon integraation edistämiseksi. Samin ilmestyminen Tenaviin herätti huomiota ja tulkittiin kannanotoksi Yhdysvaltain rotukysymykseen. Sitä ennen valtavirtaa edustaneissa strippisarjakuvissa ei käytännössä ollut tummaihoisia hahmoja, jotka olisi kuvattu samassa asemassa valkoihoisten kanssa. Lisäksi Martin Luther Kingin salamurhasta oli tuolloin kulunut vain muutama kuukausi.Nat Gertler: Crossing the Color Line (in Black and White): Franklin in “Peanuts” Cartoonician.com 31.7.2013. Viitattu 27.12.2014. Jotkin Etelävaltioissa ilmestyneet rotuerottelua kannattaneet lehdet eivät halunneet julkaista strippejä, joissa Sami nähtiin samassa koululuokassa valkoihoisten lasten kanssa. Schulz ei kertomansa mukaan edes vastannut tällaisiin valituksiin. Ensiesiintymisensä yhteydessä Sami mainitsi isänsä olevan Vietnamissa, mutta tähän ei viitattu myöhemmin.Christine Erickson: How a schoolteacher helped create the first black Peanuts character Mashable.com 26.11.2014. Viitattu 27.12.2014. Samin ensimmäinen animaatioesiintyminen oli vuonna 1972 elokuvassa Ressu lähtee maailmalle, jossa hänellä tosin ei ole yhtään repliikkejä.Scott McGuire: The Peanuts Animation and Video Page Fivecentsplease.org. Viitattu 27.12.2014. Toisin kuin useimmilla muilla Tenavien hahmoilla, Samilla ei ole voimakkaasti erottuvia luonteenpiirteitä tai erikoisia taipumuksia, vaan hän lähinnä reagoi muiden hahmojen omituiseen käytökseen. Tämä johtui luultavasti Schulzin varovaisuudesta, sillä hän käsitti, että hahmon tulkittaisiin edustavan tummaihoisia ihmisiä yleisesti. Glickman oli Schulzille lähettämissään kirjeissä kuitenkin toivonut, että tummaihoiset hahmot esitettäisiin Tenavissa yhtä omalaatuisina kuin muutkin. ==Lähteet== Luokka:Tenavien hahmot Luokka:Kuvitteelliset lapset